Lisa 2

KOOSTÖÖLEPINGU NR 3.2-1/22/1656-1 MUUTMINE

**Transpordiamet**, registrikoodiga 70001490, asukohaga Valge 4, 11413 Tallinn, mida volikirja alusel esindab teehoiuteenistuse põhja osakonna juhataja Viktor Kisseljov

ja

**Rapla Vallavalitsus**, registrikoodiga 77000312, asukohaga Tallinna mnt 14, 79513, Rapla linn, Rapla maakond (edaspidi KOV), mida esindab põhimääruse alusel vallavanem Gert Villard,

edaspidi eraldi nimetatud pool või ühiselt pooled,

vahel on sõlmitud 28.07.2022.a. koostööleping nr 3.2-1/22/1656-1 (edaspidi Leping), mille eesmärgiks on kokku leppida riigitee nr 28 Rapla-Märjamaa km 0,365-3,965 jalg- ja jalgrattatee (edaspidi objekt) projekteerimise, ehitustööde, omanikujärelevalve ja liiklusohutuse auditeerimise korraldamises.

Võttes arvesse, et:

1. Poolte esindajate läbirääkimiste tulemusena lepiti kokku, et ehitustööde Tellija rolli täidab tee-ehitustööde tellimisel suuremat kogemust omav Transpordiamet;

lähtudes eeltoodust sõlmivad pooled koostöölepingu muudatuse alljärgnevas:

1. Lugeda kehtetuks Lepingu punkti 1.4., 2.7., 2.8., 2.9. ja 2.10.
2. Lisada Lepingu punkt 1.5 järgnevas sõnastuses: *korraldab ühise riigihanke objekti ehitamiseks;*
3. Lisada Lepingu punkt 1.6 järgnevas sõnastuses: *korraldab hinnapäringuga väikehanke objekti ehitamise omanikujärelevalve leidmiseks;*
4. Lisada Lepingu punkt 1.7 järgnevas sõnastuses: *korraldab riigihanke objekti avamiseelse ja -järgse liiklusohutuse auditeerimiseks;*
5. Lisada Lepingu punkt 1.8 järgnevas sõnastuses: *sõlmib koostöölepingu punktides 1.5., 1.6. ja 1.7. ja nimetatud hankemenetlusete tulemusena leitud töövõtjatega lepingud tellijana.*
6. Lisada Lepingu punkt 1.9 järgnevas sõnastuses: *korraldab lepingu punktide 1.5., 1.6. ja 1.7. riigihangete läbiviimise ajal esitatud küsimustele sisuliste vastuste andmise;*
7. Lisada lepingu punkt 1.10 järgnevas sõnastuses: *kohustub KOVi nõudel viivitamata andma informatsiooni koostöölepingu punktides 1.5., 1.6. ja 1.7. nimetatud hankemenetluste kulgemise ja hankemenetluste sõlmitud lepingute täitmise kohta.*
8. Lisada lepingu punkt 2.13 järgnevas sõnastuses: *sõlmib koostöölepingu punktis 1.5., 1.6. ja 1.7. nimetatud hankemenetluse tulemusena leitud töövõtjaga lepingu kaasfinantseerijana*;
9. Muuta Lepingu punkti 2.11 ja sõnastada see järgnevalt: *sõlmib koostöölepingu punktides 2.4. ja 2.5. nimetatud hankemenetluse tulemusena leitud töövõtjatega lepingud tellijana;*
10. Muuta Lepingu punkti 2.12 ja sõnastada see järgnevalt: *kohustub TRAMi nõudel viivitamata andma informatsiooni koostöölepingu punktides 2.4. ja 2.5 nimetatud hankemenetluste kulgemise ja hankemenetluste sõlmitud lepingute täitmise kohta.*
11. Muuta lepingu punkti 12.1 ja 12.2 järgnevas sõnastuses:

* *12.1 TRAMi kontaktisik: taristu ehitamise ja korrashoiu osakonna põhja üksuse ehituse projektijuht Meelis Laanpere, tel 58856543, e-post* [*Meelis.Laanpere@transpordiamet.ee*](mailto:Meelis.Laanpere@transpordiamet.ee)*.*
* *12.2 KOVi kontaktisik lepingulistes küsimustes on abivallavanem Toomas Nael, tel. 5332 5604, e-post:* [*toomas.nael@rapla.ee*](mailto:toomas.nael@rapla.ee) *; ja tehnilistes küsimustes Gert Küling, tel. 5741 4430, e-post:* [*gert.kuling@gmail.com*](mailto:gert.kuling@gmail.com)*.*

1. Käesolev muudatus jõustub selle allkirjastamisest poolte poolt.

Poolte allkirjad:

Transpordiamet KOV

Allkirjastatud digitaalselt Allkirjastatud digitaalselt